OpenLLM-France/wikimedia huggingface dataset:
# Albert Ballesta i Tura

Albert Ballesta i Tura (Figueres, 4 de maig de 1961) és un advocat i polític català que fou alcalde de Girona del gener al març de 2016.

## Biografia

La seva carrera professional començà ben aviat i als 19 anys ja exercia de corresponsal del diari El Punt a Cadaqués. El 1981, amb 20 anys, va entrar a formar part de la Joventut Nacionalista de Catalunya, branca juvenil de Convergència Democràtica de Catalunya. Està llicenciat en Dret per la UNED, té un màster en Gestió i Direcció d'Empreses per la Universitat de Girona i com a funcionari de l'administració pública té les oposicions de Secretari d'ajuntament, i les de facultatiu llicenciat en dret de l'escala de Suport del Cos de Mossos d'Esquadra.
L'abril de 1981 fou secretari de l'alcalde de l'Ajuntament de Cadaqués. L'abril de 1986, fou secretari de l'Ajuntament de Portbou. Va engegar des de la seva creació el Consell Comarcal de la Selva, organisme del que en va ser el primer gerent el novembre de 1989. L'abril de 1996, fou secretari de l'Ajuntament de Cassà de la Selva. El juny de 1998 va ser nomenat el primer Cap de Servei d'administració de la Regió Policial de Girona, un cop iniciat el desplegament del Cos de Mossos d'Esquadra. El març de 2011, fou nomenat director dels Serveis Territorials del Departament d'Interior a Girona.
Els anys 2011 i 2015 es presentà a les eleccions municipals de Girona per la federació de Convergència i Unió (CiU), amb Carles Puigdemont com a cap de llista. En el 2015, en el lloc 19è de la llista.
El 22 de gener de 2016 el ple de l'Ajuntament de Girona l'investí com a batlle de la ciutat. Jurà el càrrec utilitzant només la fórmula proposada per l'Associació de Municipis per la Independència, que vincula el món municipal amb el procés sobiranista català. Per aquest motiu, la investidura s'hagué de tornar a repetir i, el 26 de gener, fou investit com a batlle de Girona prometent el càrrec per imperatiu legal.
El 8 de març de 2016, en roda de premsa, anuncià la seva dimissió com a batlle de Girona passant el relleu a Marta Madrenas, fins al moment segona tinent d'alcalde, responsable de l'àrea d'urbanisme i activitats i regidora delegada de dinamització del territori de l'àrea d'alcaldia.

## Referències

* ↑ «¿Quién es Albert Ballesta?». La Vanguardia [Consulta: 22 gener 2016]. (castellà)
* 1 2 «Perfil i trajectòria professional de Albert Ballesta i Tura». gencat.cat. [Consulta: 22 gener 2016].
* ↑ «Albert Ballesta, investit batlle de Girona amb els únics vots a favor de CiU». vilaweb.cat. [Consulta: 22 gener 2016].
* ↑ «Ballesta esmena l'error i promet el càrrec “per imperatiu legal” i donant suport al procés». elpuntavui.cat. [Consulta: 26 gener 2016].
* ↑ «Ballesta anuncia la seva dimissió com alcalde de Girona».
# Ratkovská Suchá

Ratkovská Suchá és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1323.
# Segrestant d'àcids biliars

Els segrestants d'àcids biliars són un grup de resines que s'utilitzen per unir-se a certs components de la bilis al tracte gastrointestinal. Alteren la circulació enterohepàtica dels àcids biliars combinant-se amb els constituents de la bilis i impedint la seva reabsorció de l'intestí. En general, es classifiquen com a agents hipolipemiants, tot i que es poden utilitzar pel tractament de la diarrea crònica a causa de la malabsorció d'àcids biliars.

## Exemples

A Espanya només està comercialitzada la colestiramina: Efensol, Resincolestiramina.

## Referències

* ↑ «Systematic review: the management of chronic diarrhoea due to bile acid malabsorption». Aliment. Pharmacol. Ther., vol. 39, 9, 01-05-2014, pàg. 923–39. DOI: 10.1111/apt.12684. PMID: 24602022.
* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2022.
# Supercopa mexicana de futbol

La Supercopa mexicana de futbol, anomenada oficialment Campió de Campions (en castellà: Campeón de Campeones), és una competició futbolística mexicana.
La competició s'inicià el 1942 i fins al 1995 enfrontà al campió de la Lliga mexicana de futbol i la Copa Mèxic. Des del 2001 la disputen els campions del tornejos d'Obertura i Clausura. El campió de la competició obté una plaça per la Copa Libertadores.

## Historial

| Temporada | Campió | Marcador | Finalista |
| 1942 | CF Atlante | 5–4 | España |
| 1943 | Marte | 1–0 | Moctezuma |
| 1944 | España | 5–3 | Asturias |
| 1945 | España | 3–0 | Puebla FC |
| 1946 | Atlas | 3–2 | Veracruz |
| 1947 | Moctezuma | 3–0 | CF Atlante |
| 1948 | León | 1–0 | Veracruz |
| 1949 | León | León | León |
| 1950 | Atlas | 3–1 | Veracruz |
| 1951 | Atlas | 1–0 | CF Atlante |
| 1952 | CF Atlante | 1–0 | León |
| 1953 | Tampico | 3–0 | Puebla FC |
| 1954 | Marte | 3–2 | América |
| 1955 | América | 3–2 | Zacatepec |
| 1956 | León | 2–1 | Toluca |
| 1957 | Guadalajara | 2–1 | Zacatepec |
| 1958 | Zacatepec | 1–0 | León |
| 1959 | Guadalajara | 2–1 | Zacatepec |
| 1960 | Guadalajara | 0–0 (12–11 pen.) | Necaxa |
| 1961 | Guadalajara | 1–0 | Tampico |
| 1962 | Atlas | 2–0 | Guadalajara |
| 1963 | Oro | 3–1 | Guadalajara |
| 1964 | Guadalajara | 2–0 | América |
| 1965 | Guadalajara | 2–1 | América |
| 1966 | Necaxa | 2–0 | América |
| 1967 | Toluca | 1–0 | León |
| 1968 | Toluca | 3–1 (3–2) | Atlas |
| 1969 | Cruz Azul | Cruz Azul | Cruz Azul |
| 1970 | Guadalajara | Guadalajara | Guadalajara |
| 1971 | León | 1–0 | América |
| 1972 | León | 3–2 | Cruz Azul |
| 1973 | No es disputà | No es disputà | No es disputà |
| 1974 | Cruz Azul | 2–1 | América |
| 1975 | UNAM | 1–0 | Toluca |
| 1976 | América | 2–0 | UANL |
| 1977–87 | No es disputà | No es disputà | No es disputà |
| 1988 | América | 1–2 (3–2) | Puebla FC |
| 1989 | América | 2–1 | Toluca |
| 1990 | Puebla FC | Puebla FC | Puebla FC |
| 1991–94 | No es disputà | No es disputà | No es disputà |
| 1995 | Necaxa | Necaxa | Necaxa |
| 1996–2001 | No es disputà | No es disputà | No es disputà |
| 2003 | Toluca | 2–1 | Monterrey |
| 2004 | UNAM | 7–3 | Pachuca |
| 2005 | América | 2–1 | UNAM |
| 2006 | Toluca | 2–0 | Pachuca |
| 2007-2014 | No es disputà | No es disputà | No es disputà |
| 2015 | Santos Laguna | 1–0 | América |
| 2016 | UANL | 1–0 | Pachuca |
| 2017 | UANL | 1–0 | Guadalajara |

## Palmarès

| Equip | Victòries | Anys |
| Guadalajara | 7 | 1957, 1959, 1960, 1961, 1964, 1965, 1970 |
| León | 5 | 1948, 1949, 1956, 1971,1972 |
| América | 5 | 1955, 1976, 1988, 1989, 2005 |
| Atlas | 4 | 1946, 1950, 1951, 1962 |
| Toluca | 4 | 1967, 1968, 2003, 2006 |
| CF Atlante | 2 | 1942, 1952 |
| Marte | 2 | 1943, 1954 |
| UNAM | 2 | 1975, 2004 |
| Cruz Azul | 2 | 1969, 1974 |
| Necaxa | 2 | 1966, 1995 |
| Moctezuma | 1 | 1947 |
| Oro | 1 | 1963 |
| Puebla FC | 1 | 1990 |
| Tampico | 1 | 1953 |
| Zacatepec | 1 | 1958 |

## Referències

* 1 2 3 4 5 El club guanyà el trofeu directament en guanyar el doblet, lliga i copa el mateix any.
* 1 2 Partits a casa i a fora.

## Enllaços externs

* RSSSF
# Kalínivka (Txornomórske)

* Per a altres significats, vegeu «Kalínovka».
Kalínivka (en (ucraïnès): Калинівка) és un poble de la República Autònoma de Crimea a Ucraïna, que el 2014 tenia 737 habitants. Pertany al districte de Txornomórske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Portada/efemèride maig 30

Autoretrat d'Amélie Beaury-Saurel
« 29 de maig · 30 de maig · 31 de maig »
# Més

Més és un diari gratuït d'informació local i comarcal que es distribueix a les comarques de l'Alt Camp, el Baix Camp, el Baix Penedès i el Tarragonès. Es publica tots els dies laborables de l'any, de dilluns a divendres. Va començar a publicar-se el 2004. L'edita l'empresa Tamediaxa.

## Referències

* ↑ «El diari ‘Més' celebra el seu 10è aniversari». Generalitat de Catalunya, 14-03-2014 [Consulta: 1r maig 2014]. Arxivat 5 de juny 2015 a Wayback Machine. «Còpia arxivada». Arxivat de l'original el 2015-06-05. [Consulta: 1r maig 2014].
Viccionari
# Amalberga de Temse

Amalberga de Temse (Lotaríngia, ca. 741 - Temse, Flandes Oriental, Bèlgica, 10 de juliol de 772) fou una dama de Lotaríngia. És venerada com a santa per diverses confessions cristianes.
No s'ha de confondre amb santa Amalberga de Maubeuge.

## Biografia

La seva Vita està vinculada a la de Carles Martell: el seu biògraf, Goscelí de Canterbury, diu que Carles havia intentat un matrimoni amb ella però que Amalberga, que volia seguir vida religiosa, el va rebutjar i es va postrar a l'altar d'una església. Quan va intentar moure-la per força, li va trencar el braç, però fou incapaç d'emportar-se-la. A causa d'això va caure malalta, però el va perdonar i va pregar Déu perquè la guarís.
Se la venera especialment a Temse, Gant, Munsterbilzen i altres parts de Flandes. Se li atribueixen molts miracles, com creuar un riu en un peix gegant.
Les seves relíquies foren portades al monestir de Sint Pieter de Gant, on foren exposades des del 1073.

## Referències

"St. Amalberga" a la Catholic Encyclopedia

## Bibliografia

* Love Rosalind, Et quis me tanto oneri parem faciet?': Goscelin of Saint-Bertin and the Life of Amelberga, a Latin Learning and English Lore: Studies in Anglo-Saxon Literature for Michael Lapidge, ed. Katherine O'Brien O'Keeffe i Andy Orchard, Toronto, University of Toronto Press, 2005, pàgs 231–252

## Vegeu també

* Dones a la dinastia merovíngia
# Ratkovce

Ratkovce és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1388.
# Dasymys foxi

Dasymys foxi és una espècie de mamífer rosegador de la família dels múrids. És endèmic del centre de l'altiplà de Jos (Nigèria), on viu a altituds d'aproximadament 1.220 msnm. El seu hàbitat natural són les zones humides. Es desconeix si hi ha cap amenaça significativa per a la supervivència d'aquesta espècie. L'espècie fou anomenada en honor del reverend George T. Fox, missioner al nord de Nigèria a principis del segle XX.

## Referències

* ↑ Kennerley, R.; Taylor, P. Dasymys foxi. UICN 2017. Llista Vermella d'espècies amenaçades de la UICN, edició 2017, consultada el 31 desembre 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 140-141. ISBN 978-0801893049.
# Santa Eugènia d'Embonui

Santa Eugènia d'Embonui és l'església del poble d'Embonui, pertanyent al terme municipal de Soriguera, a la comarca del Pallars Sobirà. Formava part del seu terme primigeni. Està situada en el petit poble d'Embonui.

## Descripció

Petita capella de planta rectangular amb capçalera a llevant i porta a ponent. Aquesta és d'arc de mig punt format per dovelles ben tallades i coronat per una creu. Per damunt de la porta s'obre un diminut ull de bou. Una petita espadanya d'un únic arc presideix la façana de ponent. Aparell de pedra pissarrosa petita i irregular. Restes d'arrebossat en la façana.

## Referències

* ↑ «Santa Eugènia d'Embonui». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 setembre 2017].

## Bibliografia

* Gavín, Josep Maria. Pallars Sobirà. Barcelona: Arxiu Gavín, 1981 (Inventari d'esglésies, 9). ISBN 84-85180-26-7.
* Pagès, Montserrat; Castilló, Arcadi. «Soriguera». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.
# Syn

En la mitologia escandinava, Syn (en nòrdic antic "rebuig") és una deessa associada al rebuig defensiu. Syn és esmentada a l'Edda en prosa, escrita al segle xiii per Snorri Sturluson, i a kennings de la poesia skàldica. Els estudiosos han proposat diverses teories sobre les implicacions d'aquesta deessa.

## Aparicions als mites

Al capítol 35 del llibre Gylfaginning de l'Edda en prosa, Hár proporciona descripcions breus de 16 ásynjur. Hár l'esmenta en onzena posició, i diu que "guarda les portes i les tanca a aquells que no han d'entrar". Hár també diu que Syn "s'encarrega de la defensa" al thing "de discursos legals que refuten quelcom" i que el seu nom té relació amb "un rebuig (syn) es fa quan es diu que no."
Al llibre Skáldskaparmál de la mateixa Edda en prosa, Syn apareix en una llista que conté 27 noms d'ásynjur. Syn també apareix en dos kennings que apareixen al mateix Skáldskaparmál; un per a referir-se a "jötun" ("Syn-xemeneia de pedra") al poema Þórsdrápa d'Eilífir Goðrúnarson i un altre per a referir-se a "dona" ("Syn [dona] de tou repòs de collaret [coll]") en una obra atribuïda a Steinar.

## Teories

Rudolf Simek diu que Syn es troba entre les deesses el nom de les quals es documenta al període pagà tardà i que abans d'això aquestes deesses eren considerades dísir i, alhora, se les relacionava amb les matronae germàniques.

## Notes

* ↑ Orchard (1997:157).
* ↑ Faulkes (1995:30).
* ↑ Faulkes (1995:157).
* ↑ Faulkes (1995:115).
* ↑ Simek (2007:309).

## Referències

* Faulkes, Anthony (Traducció a l'anglès) (1995). Snorri Sturluson: Edda. Primera edició de 1987. Londres: Everyman. ISBN 0-460-87616-3
* Orchard, Andy (1997). Dictionary of Norse Myth and Legend. Cassell. ISBN 0-304-34520-2
* Simek, Rudolf (2007) traduït a l'anglès per Angela Hall. Dictionary of Northern Mythology. D.S. Brewer. ISBN 0-85991-513-1
# Kalínivka (Djankoi)

* Per a altres significats, vegeu «Kalínovka».
Kalínivka (en (ucraïnès): Калинівка) és un poble de la República Autònoma de Crimea a Ucraïna, que el 2014 tenia 853 habitants. Pertany al districte rural de Djankoi.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Pseudoeurycea lynchi

Pseudoeurycea lynchi és una espècie d'amfibi urodel (salamandres) de la família Plethodontidae. És endèmica de Mèxic.
Els seus hàbitats naturals inclouen montans humits, jardins rurals i zones prèviament boscoses ara degradades. Està amenaçada d'extinció a causa de la destrucció del seu hàbitat.
# Alejandro de Pablo Pérez

Alejandro de Pablo Pérez (Madrid, 26 de juny de 1980) és un director de fotografia i operador de càmera espanyol. Es va formar a l'Escola de Cinematografia i de l'Audiovisual de la Comunitat de Madrid (ECAM)

## Filmografia

| Año | Largometraje |
| 2013 | Stockholm |
| 2016 | Que Dios nos perdone |
| 2017 | Madre (curtmetratge) |
| 2018 | El reino |
| 2019 | Madre (pel·lícula) |

## Premis

* Nominació Cercle d'Escriptors Cinematogràfics a la millor fotografia per Stockholm (2013) i El reino (2018).
* Guanyador del Roel al Festival de Cinema de Medina del Campo a la millor fotografia per Madre (curtmetratge) (2017).
* Nominació Goya a la millor fotografia per El reino (2019).
* Guanyador del Goya a la millor fotografia per As bestas

## Referències

* ↑ «Còpia arxivada». Arxivat de l'original el 2021-01-25. [Consulta: 31 maig 2021].
* ↑ «Premios del CEC a la producción española de 2013». Círculo de Escritores Cinematográficos. Arxivat de l'original el 2020-08-02. [Consulta: 6 setembre 2019].
* ↑ «Nominaciones a las Medallas del CEC». Círculo de Escritores Cinematográficos. [Consulta: 22 abril 2018].
* ↑ El reino al web dels Goya
* ↑ «"As bestas" devoren uns Goya que ignoren "Alcarràs": consulta tots els guanyadors». CCMA, 11-02-2023 [Consulta: 12 febrer 2023].
# Ratpenat frugívor equatorià

El ratpenat frugívor equatorià (Artibeus fraterculus) és una espècie de ratpenat estenodermatini que viu a l'Equador i al Perú.

## Referències

* ↑ Distribució (anglès)

## Enllaços externs

* Informació sobre aquesta espècie de ratpenat. Arxivat 2003-07-07 a Wayback Machine. (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Diada de Sant Fèlix 2011

La diada castellera de Sant Fèlix tingué lloc el dimarts dia 30 d'agost del 2011 a la plaça de la Vila de Vilafranca del Penedès. Les quatre colles participants van ser els Castellers de Vilafranca, la Colla Vella dels Xiquets de Valls, la Colla Joves dels Xiquets de Valls i els Minyons de Terrassa.

## Colles participants i castells assolits

| Castellers de Vilafranca | Pde4cam, 4de9fa, 2de9f (i), 2de9fm, 3de10fm (i), 3de9f, pde8fm |
| Minyons de Terrassa | Pde4cam, 3de9f, 2de9fm, 4de9f, pde8fm (i), pde5, pde5 |
| Colla Vella dels Xiquets de Valls | Pde4cam, 3de9f, 4de9f, 9de8, pde7f (c) |
| Colla Joves dels Xiquets de Valls | Pde4cam, 3de9f (c), 2de8f, 4de9f (c), pde5 |
* *(f) folre, (m) manilles, (c) carregat, (i) intent, (id) intent desmuntat, (a) agulla.

## Referències

* ↑ «Els Castellers de Vilafranca descarreguen tres castells de gamma extra a Sant Fèlix». El Periódico, 31-08-2011. [Consulta: 31 agost 2011].
* ↑ http://www.webcasteller.com/ca/diada.php?data=20110830&cpob=196.01&id=%5BEnllaç+no+actiu%5D
# Santa Eufemia del Barco

Santa Eufemia del Barco és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 338 | 307 | 291 | 279 |
# Sympterygia lima

Sympterygia lima és una espècie de peix de la família dels raids i de l'ordre dels raïformes.

## Reproducció

És ovípar i les femelles ponen càpsules d'ous, les quals presenten com unes banyes a la closca.

## Hàbitat

És un peix marí, de clima subtropical (18°S-40°S) i demersal.

## Distribució geogràfica

Es troba a l'oceà Pacífic sud-oriental: Xile (des d'Arica fins a Valdívia).

## Observacions

És inofensiu per als humans.

## Referències

* ↑ «Sympterygia lima». Catalogue of Life. (anglès)
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* 1 2 3 FishBase (anglès)
* ↑ Lamilla, J. i Sáez, S., 2003. Clave taxonómica para el reconocimiento de especies de rayas chilenas (Chondrichthyes, Batoidei). Invest. Mar., Valparaíso 31(2):3-16.
* ↑ Lamilla, J., Pequeño, G. i Figueroa, H., 1984. Aspectos biológicos de Psammobatis lima (Poeppig, 1835), en el litoral de Valdivia, Chile. (Elasmobranchii, Rajidae). Rev. Com. Perm. Pacífico Sur 14:183-209.
* ↑ Pequeño, G., 1989. Peces de Chile. Lista sistemática revisada y comentada. Rev. Biol. Mar., Valparaíso 24(2):1-132.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* McEachran, J.D., 1982. Revision of the South American Skate genus Sympterygia (Elasmobranchii: Rajiformes). Copeia 4:867–890.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* Mould, B., 1994. A world list of rays. The scientific nomenclature and distribution of the recent Batoidea (Batoidea, Elasmobranchii, Chondrichthyes). Universitat de Nottingham, Gran Bretanya. 82 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
* uBio (anglès)
# José María Morera

José María Morera (València; 1934-Ondara; 28 d'agost de 2017) va ser un director teatral i gestor valencià.

## Biografia

Va iniciar la seva trajectòria professional en 1964, després d'uns anys com a ajudant de realització en la companyia de Núria Espert. Sota la seva direcció es van estrenar a Espanya obres com Los físicos, de Friedrich Dürrenmatt, o El amante complaciente, de Graham Greene. Amb Rosas rojas para mí i Los secuestrados de Altona, a aconseguir el Premi Nacional de Direcció Teatral en 1969 i 1973, respectivament. També va guanyar el Premi de la Crítica de Barcelona en 1966 i el de la Crítica de Madrid en 1981 amb la direcció de Casa de muñecas. Morera Morera va ser també el primer director espanyol a estrenar en 1974 en el Liceu de Barcelona l'òpera Vinatea, de Matilde Salvador.
Més enllà de la seva trajectòria professional com a director d'actors, José María Morera va dirigir el Centre Nacional d'Iniciació del Nen i de l'Adolescent al Teatre, i la Mostra de Cinema Mediterrani. En 2012 va cedir a l'Arxiu Municipal de Dénia la seva biblioteca especialitzada i el seu arxiu personal i en 2015, la Generalitat Valenciana li va concedir la Distinció al Mèrit Cultural.

## Referències

* ↑ Agencia EFE «Fallece el director teatral valenciano José María Morera». EFE, 28-08-2017 [Consulta: 29 agost 2017].
* ↑ OKDiario «Muere el director teatral José María Morera, descubridor de José Sacristán y Emilio Gutiérrez Caba». , 28-08-2017 [Consulta: 29 agost 2017].
* 1 2 3 «La vida de teatro de José María Morera sale a la luz en Denia». Diario Información, 29-05-2015 [Consulta: 13 febrer 2016].
* ↑ «Decreto 170/2015, de 8 de octubre, del Consell, por el que concede la Distinción de la Generalitat al Mérito Cultural a José María Morera». Diari Oficial de la Generalitat Valenciana, 7633, 09-10-2015, pàg. 27153. 2015/8270.